પોલીસ કમિશનર મનોજ અગ્રવાલે કહ્યું હતું કે, કેટલાક સમય પૂર્વે એક ‘સુધરેલા ગામ’ તરીકે આેળખાતું રાજકોટ શહેર ઝડપભેર વિકસી રહ્યું છે અને તેમાં કોસ્મોપોલિટન કલ્ચર પણ આવી રહ્યું છે. રાજ્ય સરકાર પણ રાજકોટના વિકાસ માટે સંપૂર્ણ પ્રયત્નશીલ છે. રાજકોટમાં ઈન્ટરનેશનલ એરપોર્ટ આપવામાં આવ્યું છે. સાથોસાથ રેસકોર્સ-2ની ભેટ પણ મળી છે. આવી સ્થિતિમાં રાજકોટ શહેરનો વિકાસ દિવસે ને દિવસે વધી રહ્યાે છે અને પોલીસતંત્ર માટેના પડકારો પણ વધી રહ્યા છે.